**ELŐTERJESZTÉS**

**Szombathely Megyei Jogú Város Közgyűlésének 2024. december 19-i rendes ülésére**

**Javaslat ingatlanokkal kapcsolatos döntések meghozatalára**

1. **Javaslat a szombathelyi Farkas Károly utca 1006/6 hrsz.-ú ingatlant érintő elővásárlási joggal kapcsolatos döntés meghozatalára**

Tájékoztatom a Tisztelt Közgyűlést, hogy a magyar építészetről szóló 2023. évi C. törvény (továbbiakban: Méptv.) 84. § (1) bekezdés h) pontja sajátos jogintézményként biztosítja az önkormányzatok számára a településrendezési célok megvalósítása érdekében bejegyezhető elővásárlási jogot.

Szombathely MJV Önkormányzata Közgyűlésének Szombathely Megyei Jogú Város Helyi Építési Szabályzatáról szóló 24/2023. (XII. 19.) önkormányzati rendelete (továbbiakban: HÉSZ) 9. §-a alapján az ingatlan-nyilvántartásban számos ingatlanon fennáll az Önkormányzat elővásárlási joga.

A szombathelyi Farkas Károly utca 1006 hrsz.-ú ingatlanra a HÉSZ 2. számú melléklete alapján az elővásárlási jog „sport, szabadidős” terület biztosítása céljából állt fenn. Az 1006 hrsz.-ú földrészletből többszöri telekosztással kialakított 1006/6 hrsz.-ú, kivett „beépítetlen terület” megnevezésű, 2406 m² nagyságú telekre Önkormányzatunkat továbbra is megilleti az elővásárlási jog.

Az Arborétum Sportcentrum Kft. megkeresésében nyilatkozattételre hívta fel Önkormányzatunkat a szóban forgó ingatlanon felépített társasház 12 db, lakás megnevezésű önálló rendeltetési egységére vonatkozó elővásárlási jog gyakorlása tekintetében, az alábbiak szerint:

|  |  |  |  |
| --- | --- | --- | --- |
|  | **megnevezés** | **helyrajzi szám** | **bruttó vételár** |
| 1. | Fsz. 2. lakás | 1006/6/A/2 | 42.200.000 Ft |
| 2. | Fsz. 3. lakás | 1006/6/A/3 | 42.200.000 Ft |
| 3. | 1 emelet 6. lakás | 1006/6/A/6 | 41.300.000 Ft |
| 4. | 1 emelet 7. lakás | 1006/6/A/7 | 41.300.000 Ft |
| 5. | 1 emelet 10. lakás | 1006/6/A/10 | 41.300.000 Ft |
| 6. | 1 emelet 11. lakás | 1006/6/A/11 | 41.300.000 Ft |
| 7. | 2 emelet 13. lakás | 1006/6/A/13 | 52.300.000 Ft |
| 8. | 2 emelet 14. lakás | 1006/6/A/14 | 36.800.000 Ft |
| 9. | 2 emelet 15. lakás | 1006/6/A/15 | 36.800.000 Ft |
| 10. | 2 emelet 18. lakás | 1006/6/A/18 | 35.900.000 Ft |
| 11. | 2 emelet 19. lakás | 1006/6/A/19 | 36.800.000 Ft |
| 12. | 2 emelet 20. lakás | 1006/6/A/20 | 52.400.000 Ft |

1. A fsz. 2. számú, 1006/6/A/2 hrsz.-ú, 44,2 m² alapterületű – 7,13 m² területű terasszal rendelkező – ingatlan bruttó vételára 42.200.000 Ft. A Vevő az előszerződés szerint megfizetett 29.540.000 Ft-ot, a fennmaradó 12.660.000 Ft-ot önerőből finanszírozva, a végleges adásvételi szerződés megkötése után, a használatbavételi engedély véglegessé válását követő 30 napon belül köteles megfizetni.
2. A fsz. 3. számú, 1006/6/A/3 hrsz.-ú, 44,2 m² alapterületű – 7,13 m² területű terasszal rendelkező – ingatlan bruttó vételára 42.200.000 Ft. A Vevő az előszerződés szerint megfizetett 24.200.000 Ft-ot, a fennmaradó 18.000.000 Ft-ot a végleges adásvételi szerződés megkötését követően hitelből finanszírozva, a használatbavételi engedély véglegessé válását követő 30 napon belül köteles megfizetni.
3. Az 1. emelet 6. számú, 1006/6/A/6 hrsz.-ú, 44,21 m² alapterületű – 7,5 m² területű terasszal rendelkező – ingatlan bruttó vételára 41.300.000 Ft. A Vevő az előszerződés szerint megfizetett 27.533.333 Ft-ot, a fennmaradó 13.766.667 Ft-ot önerőből finanszírozva, a végleges adásvételi szerződés megkötése után, a használatbavételi engedély véglegessé válását követő 30 napon belül köteles megfizetni.
4. Az 1. emelet 7. számú, 1006/6/A/7 hrsz.-ú, 44,21 m² alapterületű – 7,5 m² területű terasszal rendelkező – ingatlan bruttó vételára 41.300.000 Ft. A Vevő az előszerződés szerint megfizetett 28.930.000 Ft-ot, a fennmaradó 12.370.000 Ft vételárat önerőből és lakástakarékból finanszírozva, a végleges adásvételi szerződés megkötése után, a használatbavételi engedély véglegessé válását követő 30 napon belül köteles megfizetni.
5. Az 1. emelet 10. számú, 1006/6/A/10 hrsz.-ú, 44,21 m² alapterületű – 7,5 m² területű terasszal rendelkező – ingatlan bruttó vételára 41.300.000 Ft. A Vevő az előszerződés szerint megfizetett 31.300.000 Ft-ot, a fennmaradó 10.000.000 Ft-ot a végleges adásvételi szerződés megkötését követően hitelből finanszírozva, a használatbavételi engedély véglegessé válását követő 30 napon belül köteles megfizetni.
6. Az 1. emelet 11. számú, 1006/6/A/11 hrsz.-ú, 44,21 m² alapterületű – 7,5 m² területű terasszal rendelkező – ingatlan bruttó vételára 41.300.000 Ft. A Vevő az előszerződés szerint megfizetett 17.600.000 Ft-ot, a fennmaradó 23.700.000 Ft-ot a végleges adásvételi szerződés megkötését követően önerőből finanszírozva, a használatbavételi engedély véglegessé válását követő 30 napon belül köteles megfizetni.
7. A 2. emelet 13. számú, 1006/6/A/13 hrsz.-ú, 57,62 m² alapterületű – 7,6 m² területű terasszal rendelkező – ingatlan bruttó vételára 52.300.000 Ft. A Vevő az előszerződés szerint megfizetett 5.230.000 Ft-ot, a fennmaradó 47.070.000 Ft-ot a végleges adásvételi szerződés megkötését követően önerőből, lakástakarékból és hitelből finanszírozva, a használatbavételi engedély véglegessé válását követő 30 napon belül köteles megfizetni.
8. A 2. emelet 14. számú, 1006/6/A/14 hrsz.-ú, 39,85 m² alapterületű – 3,98 m² területű terasszal rendelkező – ingatlan bruttó vételára 36.800.000 Ft. A Vevő az előszerződés szerint megfizetett 24.890.000 Ft-ot, a fennmaradó 11.910.000 Ft-ot a végleges adásvételi szerződés megkötését követően önerőből finanszírozva, a használatba vételi engedély véglegessé válását követő 30 napon belül köteles megfizetni.
9. A 2. emelet 15. számú, 1006/6/A/15 hrsz.-ú, 39,85 m² alapterületű – 3,98 m² területű terasszal rendelkező – ingatlan bruttó vételára 36.800.000 Ft. A Vevő az előszerződés szerint megfizetett 3.680.000 Ft-ot, a fennmaradó 33.120.000 Ft-ot a végleges adásvételi szerződés megkötését követően önerőből finanszírozva, a használatba vételi engedély véglegessé válását követő 30 napon belül köteles megfizetni.
10. A 2. emelet 18. számú, 1006/6/A/18 hrsz.-ú, 39,85 m² alapterületű – 3,98 m² területű terasszal rendelkező – ingatlan bruttó vételára 35.900.000 Ft. A Vevő az előszerződés szerint megfizetett 7.180.000 Ft-ot, a fennmaradó 28.720.000 Ft-ot a végleges adásvételi szerződés megkötését követően hitelből finanszírozva, a használatba vételi engedély véglegessé válását követő 30 napon belül köteles megfizetni.
11. A 2. emelet 19. számú, 1006/6/A/19 hrsz.-ú, 39,85 m² alapterületű – 3,98 m² területű terasszal rendelkező – ingatlan bruttó vételára 36.800.000 Ft. A Vevő az előszerződés szerint megfizetett 3.680.000 Ft-ot, a fennmaradó 33.120.000 Ft-ot a végleges adásvételi szerződés megkötését követően önerőből finanszírozva, a használatba vételi engedély véglegessé válását követő 30 napon belül köteles megfizetni.
12. A 2. emelet 20. számú, 1006/6/A/20 hrsz.-ú, 57,78 m² alapterületű - 7,6 m² területű terasszal rendelkező – ingatlan bruttó vételára 52.400.000 Ft. A Vevő az előszerződés szerint megfizetett 5.240.000 Ft-ot, a fennmaradó 47.160.000 Ft-ot a végleges adásvételi szerződés megkötését követően önerőből és lakástakarékból finanszírozva, a használatba vételi engedély véglegessé válását követő 30 napon belül köteles megfizetni.

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X. 10.) önkormányzati rendelet (továbbiakban: SZMSZ) 51. § (3) bekezdés 18. pontja alapján a Gazdasági és Jogi Bizottság véleményt nyilvánít Szombathely MJV helyi építési szabályzatáról, valamint szabályozási tervének jóváhagyásáról szóló hatályos rendeletben meghatározott elővásárlási joggal terhelt ingatlan esetében az önkormányzatot megillető elővásárlási jog kérdésében. Az SZMSZ 77. § (4) bekezdése értelmében az elővásárlási jog gyakorlása kérdésében a bizottság előzetes véleménye alapján a polgármester dönt.

A 4/2023. (X. 19.) számú Polgármesteri Utasítás értelmében ugyanakkor a 35 millió forint egyedi forgalmi értéket meghaladó ingatlanok esetében az elővásárlási jog gyakorlásának a kérdését a Közgyűlés elé terjesztem.

Tájékoztatom a Tisztelt Közgyűlést, hogy az elővásárlási joggal érintett ingatlanok megvásárlására Önkormányzatunk a költségvetésében nem biztosított önálló soron fedezetet, ezért jelenleg nem adottak a feltételei annak, hogy az Önkormányzat elővásárlási jogával élve ingatlant vásároljon.

Amennyiben a vételárra vonatkozó szakértői vélemény hiányában – bármelyik ingatlan esetében – a Közgyűlés mégis az elővásárlási jog gyakorlásáról dönt, határozata a felelős gazdálkodás szabályai figyelembe vételével csak feltétel bekövetkeztétől függő, elvi döntés lehet, amely akkor válik a polgármester által végrehajthatóvá, ha az érintett ingatlanoknak az adásvételi szerződésben megjelölt vételára tekintetében beszerzésre kerül az ingatlanforgalmi szakértői vélemény, és az azt igazolja, hogy a vételár reális piaci értéket képvisel.

1. **Javaslat a nemzetiségi önkormányzatok által használt helyiségekre vonatkozóan fennálló ingyenes használati jogviszonyok meghosszabbítására**

A nemzetiségek jogairól szóló 2011. évi CLXXIX. törvény 80. § (1) bekezdése rögzíti, hogy a helyi önkormányzat a helyi nemzetiségi önkormányzat részére – annak székhelyén – biztosítja az önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról.

Fenti jogszabályhely 80. § (1) bekezdés a) pontja értelmében az önkormányzati működés feltételei és az ezzel kapcsolatos végrehajtási feladatok közé tartozik „a helyi nemzetiségi önkormányzat részére havonta igény szerint, de legalább harminckét órában, az önkormányzati feladat ellátásához szükséges tárgyi, technikai eszközökkel felszerelt helyiség ingyenes használata, a helyiséghez, továbbá a helyiség infrastruktúrájához kapcsolódó rezsiköltségek és fenntartási költségek viselése.”

Az előző választási ciklus idején négy kisebbségi önkormányzat működött városunkban a törvényben előírt ingyenes helyiséghasználattal. A Közgyűlés a választási ciklus időtartamára a 607, 608, 609 és a 610/2019. (XII.19.) Kgy. számú határozatokkal biztosította az ingyenes használati jogot valamennyi kisebbségi önkormányzat számára.

A Roma Kisebbségi Önkormányzat a Szombathely, Nárai u. 1. szám alatti, összesen 319 m2 területű helyiségeket, a Szlovén Kisebbségi Önkormányzat a Kisfaludy S. u. 1. II/6. szám alatti 58 m2 alapterületű, a Német Kisebbségi Önkormányzat a Rohonci u. 14. fszt. 1. szám alatt található 69 m2 alapterületű helyiségeket használja 2024. december 31. napjáig.

A Horvát Kisebbségi Önkormányzat a Pázmány Péter krt. 28/A szám alatti ingatlanban került elhelyezésre 2043. február 28. napjáig.

A **Roma Nemzetiségi Önkormányzat** a Nárai u. 1. szám alatti helyiségeket jelenleg két szervezettel, a Hátrányos Helyzetű Roma Fiatalokat Támogató Közhasznú Egyesülettel és a Kálvária Polgárőr Egyesülettel közösen használja. A nemzetiségi önkormányzat elnöke azzal a kéréssel fordult önkormányzatunkhoz, hogy a fenti helyiségekre vonatkozó ingyenes helyiséghasználati jogviszonyuk változatlan feltételekkel kerüljön meghosszabbításra.

A **Német Nemzetiségi Önkormányzat**ot a Rohonci u. 14. fszt. 1. szám alatti ingatlan 69,09 m2 területe vonatkozásában önállóan, míg a közös használatú, összesen 19,6 m2 alapterületű folyosóra a Szív a Szívért Egyesülettel közösen illeti meg az ingyenes használati jog. A nemzetiségi önkormányzat elnöke kéri a használati jogviszony változatlan feltételekkel történő meghosszabbítását.

**A Szlovén Nemzetiségi Önkormányzat elnöke** a Kisfaludy S. u. 1. szám alatti helyiségre vonatkozó ingyenes használati jogviszonyuk meghosszabbítását kérte. A meghosszabbítást változatlan feltételekkel kérik, a helyiség használatát a továbbiakban is átengednék a Pável Ágoston Szlovén Kulturális Egyesületnek.

**A Horvát Nemzetiségi Önkormányzat** elhelyezését Szombathely Megyei Jogú Város Közgyűlése a 247/2018. (IX.13.) Kgy. számú határozatával módosított 33/2018. (II.15.) Kgy. számú határozatában foglaltak alapján biztosította.

A Tisztelt Közgyűlés az Országos Horvát Önkormányzat, mint használó ingyenes használatába adta a Pázmány P. krt. 28/A szám alatti 6960 m2 alapterületű, „kivett középiskola” megnevezésű ingatlant 2018. március 1. napjától 2043. február 28. napjáig terjedő, 25 éves határozott időtartamra a használó működésének elősegítése, horvát nemzetiségi oktatási központ működtetése céljából. A Közgyűlés a 247/2018. (IX.13.) Kgy. sz. határozatával úgy döntött, hogy a Horvát Nemzetiségi Önkormányzat – feladatai ellátása céljából – az ingyenes használati jogviszonyba használó félként 2018. október 1. napjától belép. Fentiek alapján a Horvát Nemzetiségi Önkormányzat elhelyezése 2043. február 28. napjáig biztosított.

Kérem a Tisztelt Közgyűlést, hogy – jogszabályi kötelezettségére tekintettel, a határozati javaslatokban foglaltaknak megfelelően – értsen egyet a helyi nemzetiségi önkormányzatok ingyenes helyiséghasználati jogviszonyának további 5 évvel történő meghosszabbításával!

1. **Javaslat ingyenes használatba-adási megállapodások felülvizsgálatára**

Tájékoztatom a Tisztelt Közgyűlést, hogy Pálos Károly Családsegítő és Gyermekjóléti Szolgálat, mint használó és a SZOVA Nonprofit Zrt. (a szerződéskötéskor: Szombathelyi Önkormányzati Házkezelési Kft.), mint használatba adó között 2003. január 2. napján, határozatlan időtartamra – Szombathely Megyei Jogú Város Közgyűlésének 208/2002. (VI.20.) Kgy. számú határozatában foglaltak alapján – ingyenes használatba-adási megállapodás jött létre a Paragvári u. 86. szám alatti ingatlan 12 db, egyenként 25 m2 alapterületű, korábban szálláshelyként funkcionált helyiségére, valamint a hozzájuk tartozó folyosórészre vonatkozóan, „Családok Átmeneti Otthona” kialakítása céljából.

Fenti megállapodás 2004. január 2. napján a használt alapterület növekedése, majd a Közgyűlés 187/2004. (V.20.) Kgy. számú határozatában foglaltak szerint a Karmelita u. 2/C. szám alatti ingatlan 198 m2 alapterületű részének használatba kerülése miatt, illetve a 210/2023. (VI. 15.) Kgy. számú határozattal – az ingyenes használattal járó költségek viselésének szabályozása okán – módosításra került.

Fenti ingatlanok ingyenes használatát a nemzeti vagyonról szóló 2011. évi CXCVI. törvény 11. § (13) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a.) pontjában, valamint Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a.) pontjában foglaltak teszik lehetővé.

Az ingatlanokat kezelő SZOVA Nonprofit Zrt. az ingyenes használattal kapcsolatban felmerülő – különös tekintettel a nem kizárólagosan használt területekkel kapcsolatos – költségek elszámolásának pontosítása céljából a használatba-adási megállapodások módosítását kezdeményezte.

A határozati javaslat a használatba-adási megállapodás módosítandó pontjait tartalmazza, áthúzással a törölni, vastagon szedett, dőlt betűvel a kiegészítésként az adott pontba felvenni javasolt szöveggel.

Javaslom a Tisztelt Közgyűlésnek, hogy hatalmazza fel a SZOVA Nonprofit Zrt. vezérigazgatóját – a határozati javaslatban meghatározott feltételekkel – az ingyenes használatba-adási megállapodások módosítására.

1. **Javaslat az Erkel Ferenc u. 5. szám alatti, 10645 hrsz.-ú ingatlan ingyenes használati jogviszonyának meghosszabbítására (Újperinti Sportegyesület)**

A Tisztelt Közgyűlés a 256/2020. (IX.24.) Kgy. számú határozata alapján, 2025. szeptember 30. napjáig tartó határozott időtartamra – a használat közben felmerülő közüzemi költségek megfizetése mellett – az Újperinti Sportegyesület ingyenes használatába adta a Szombathely, Erkel Ferenc u. 5. szám alatti, 10645 hrsz.-ú ingatlanban található 112 m² alapterületű, klub- és könyvtár megnevezésű helyiségcsoportot.

Az ingatlan ingyenes használatát a nemzeti vagyonról szóló 2011. évi CXCVI. törvény 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a) pontjában foglaltak teszik lehetővé.

A Sportegyesület a Bethlen Gábor Alapkezelő Zrt. Nemzeti Együttműködési Alapján belül civil szervezetek szakmai programjának megvalósítására és működésének biztosítására pályázatot szeretne benyújtani. A pályázati feltételek egyike a helyiséghasználatra vonatkozó minimum 5 éves használati jogviszony igazolása.

Tekintettel arra, hogy a Sportegyesület használati jogviszonya 1 éven belül lejár, jogviszonyuk meghosszabbítása iránti kérelemmel fordultak Önkormányzatunkhoz.

Fentiek alapján javaslom a Tisztelt Közgyűlésnek, hogy az Újperinti Sportegyesület Szombathely, Erkel Ferenc u. 5. szám alatti, 10645 hrsz.-ú ingatlanon található, klub- és könyvtárhelyiségeket magában foglaló, 112 m² alapterületű helyiségcsoportjára vonatkozóan fennálló ingyenes használati jogviszonya – egyebekben változatlan feltételekkel – 2030. szeptember 30. napjáig terjedő, határozott időtartamra kerüljön meghosszabbításra.

1. **Javaslat a Vörösmarty M. u. 32. szám alatti helyiségre vonatkozó ingyenes használati jogviszony meghosszabbítására (Látássérültek Vas Vármegyei Egyesülete)**

A Tisztelt Közgyűlés a 398/2015. (X.22.) Kgy. számú határozata alapján a Vakok és Gyengénlátók Vas Megyei Egyesületének ingyenes használatába adta működésük elősegítése céljából a Szombathely, Vörösmarty M. u. 32. szám alatti, 6814/A/17 hrsz.-ú, 82 m2 alapterületű iroda megnevezésű ingatlant.

Fenti használati jogviszony a 305/2020. (X.29.), majd a 182/2021. (X.28.) Kgy. számú határozatok alapján meghosszabbításra került 2027. október 31. napjáig.

Az Egyesület pályázatot szeretne benyújtani az általuk használt helyiség korszerűsítése céljából, pályázati forrás előteremtése érdekében. Céljuk többek között a fűtésrendszer korszerűsítése, nyílászárócsere, hűtő-fűtő berendezés beszerelése.

Pályázati feltétel, hogy a pályázó minimum 5 éves használati jogviszonnyal rendelkezzen a pályát tárgyaként megjelölt helyiségre vonatkozóan.

Az Egyesület elnöke használati jogviszonyuk meghosszabbítása iránti kérelemmel fordult Önkormányzatunkhoz.

Tájékoztatom a Tisztelt Közgyűlést, hogy az egyesület neve 2023. június 28-i hatállyal megváltozott, a korábbi Vakok és Gyengénlátók Vas Megyei Egyesülete helyett Látássérültek Vas Vármegyei Egyesületeként folytatja tovább tevékenységét.

Az ingatlan ingyenes használatát a nemzeti vagyonról szóló 2011. évi CXCVI. törvény 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a) pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a) pontjában foglaltak teszik lehetővé.

Fentiek alapján javaslom a Tisztelt Közgyűlésnek, hogy a Látássérültek Vas Vármegyei Egyesületének a Szombathely, Vörösmarty M. u. 32. szám alatti, 6814/A/17 hrsz.-ú, 82 m2 alapterületű iroda megnevezésű helyiségre vonatkozóan fennálló ingyenes használati jogviszonya – egyebekben változatlan feltételekkel – 2030. október 31. napjáig terjedő, határozott időtartamra kerüljön meghosszabbításra.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjen.

**Szombathely, 2024. december 11.**

 **/: Dr. Nemény András :/**

**I.**

**Határozati javaslat**

**…./2024. (XII. 19.) Kgy. számú határozat**

Szombathely Megyei Jogú Város Közgyűlése úgy dönt, hogy a szombathelyi 1006/6 hrsz.-ú, természetben a Farkas Károly utcában található, jelenleg beépítetlen terület megnevezésű ingatlanon felépített társasház 1006/6/A/2-3 hrsz.-ú, 1006/6/A/6-7 hrsz.-ú, 1006/6/A/10-11 hrsz.-ú, 1006/6/A/13-15 hrsz.-ú és 1006/6/A/18-20 hrsz.-ú, összesen 12 db „lakás” megnevezésű önálló ingatlanai vonatkozásában, az adásvételi előszerződésekben foglalt feltételekkel Szombathely Megyei Jogú Város Önkormányzata – a Méptv. 84. § 1. bekezdés h) pontja, valamint a HÉSZ 9. § (2) bekezdése alapján „sport, szabadidő” biztosítása céljából fennálló – elővásárlási jogával nem él.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati javaslat**

**……../2024. (XII. 19.) Kgy. számú határozat**

Szombathely Megyei Jogú Város Közgyűlése – a nemzetiségek jogairól szóló 2011. évi CLXXIX. törvény 80. §-a alapján – egyetért azzal, hogy a **Roma Nemzetiségi Önkormányzatnak** a **Nárai u. 1.** szám alatti 5119/1/A/3 5119/1/A/5, 5119/1/A/6 és 5119/1/A/7 hrsz.-ú ingatlanokra vonatkozóan fennálló ingyenes használati jogviszonya változatlan feltételekkel – beleértve a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület ingyenes használati jogát – **2029. december 31. napjáig** kerüljön meghosszabbításra.

A Közgyűlés felkéri a SZOVA Zrt-t, mint a helyiségek kezelőjét az ingyenes használati megállapodás módosítására.

Felelősök: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Kovács Cecília, a SZOVA Nonprofit Zrt. vezérigazgatója/

Határidő: azonnal

**III.**

**Határozati javaslat**

**……../2024. (XII. 19.) Kgy. számú határozat**

Szombathely Megyei Jogú Város Közgyűlése – a nemzetiségek jogairól szóló 2011. évi CLXXIX. törvény 80. §-a alapján – egyetért azzal, hogy a **Német Nemzetiségi Önkormányzatnak** a **Rohonci u. 14. fszt. 1.** szám alatti helyiségre vonatkozóan fennálló ingyenes használati jogviszonya – változatlan feltételekkel, **2029. december 31. napjáig** – kerüljön meghosszabbításra.

A Közgyűlés felkéri a SZOVA Nonprofit Zrt-t, mint a helyiség kezelőjét az ingyenes használati megállapodás módosítására.

Felelősök: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Kovács Cecília, a SZOVA Nonprofit Zrt. vezérigazgatója)

Határidő: azonnal

**IV.**

**Határozati javaslat**

**……../2024. (XII. 19.) Kgy. számú határozat**

Szombathely Megyei Jogú Város Közgyűlése – a nemzetiségek jogairól szóló 2011. évi CLXXIX. törvény 80. §-a alapján – egyetért azzal, hogy a **Szlovén Nemzetiségi Önkormányzatnak** a **Kisfaludy Sándor u. 1. II/6.** szám alatti helyiségre vonatkozóan fennálló ingyenes használati jogviszonya – **2029. december 31. napjáig** – kerüljön meghosszabbításra.

A Szlovén Nemzetiségi önkormányzat a helyiség használatát kizárólag a Pável Ágoston Szlovén Kulturális Egyesületnek engedheti át a közte és az Egyesület között létrejött megállapodás alapján.

A Közgyűlés felkéri a SZOVA Nonprofit Zrt-t, mint a helyiség kezelőjét az ingyenes használati megállapodás módosítására.

Felelősök: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Kovács Cecília, a SZOVA Nonprofit Zrt. vezérigazgatója)

Határidő: azonnal

**V.**

**Határozati javaslat**

**……../2024. (XII. 19.) Kgy. számú határozat**

Szombathely Megyei Jogú Város Közgyűlése megerősíti, hogy a **Horvát Nemzetiségi Önkormányzat** elhelyezését – a nemzetiségek jogairól szóló 2011. évi CLXXIX. törvény 80. §-a alapján – a 247/2018. (IX.13.) Kgy. számú határozatával módosított 33/2018. (II.15.) Kgy. számú határozatában foglaltak alapján biztosítja.

Felelősök: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

Határidő: azonnal

**VI.**

**Határozati javaslat**

**…./2024. (XII.19.) Kgy. számú határozat**

Szombathely Megyei Jogú Város Közgyűlése a nemzeti vagyonról szóló 2011. évi CXCVI. törvény 11. §-a, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a.) pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a.) pontja alapján felhatalmazza a SZOVA Nonprofit Zrt. vezérigazgatóját arra, hogy a Pálos Károly Családsegítő és Gyermekjóléti Szolgálat, mint használó és a Szombathelyi Vagyonhasznosítási és Városüzemeltetési Nonprofit Zrt., mint használatba adó között a **Paragvári u. 86.** szám alatti ingatlanrészre, illetve a **Karmelita u. 2/C.** szám alatti ingatlanrészre vonatkozóan, határozatlan időre fennálló használatba-adási megállapodásokat az alábbiak szerint módosítsa:

„7. pont

A Szerződő Felek megállapodnak abban, hogy ~~az ingatlan~~ ***az albetét*** fenntartásával, üzemeltetésével kapcsolatos költségek csak a Használó által ***100%-ban,*** kizárólagosan használt helyiségekre vonatkozóan kerülnek kiszámításra.

8. pont

A Szerződő Felek megállapodnak abban, az ingyenes használat költségeiről a Használatba-adó ***2025. január*** ***hónaptól*** kezdődően havonta – az előző időszak költségeit alapul véve – előleg számlát állít ki és postáz a Használó részére. A kiszámlázott előleget a Használó köteles – a számlán szereplő fizetési határidő figyelembevételével – megfizetni.

Az ingyenes használat tényleges költségeiről, illetőleg a befizetett előlegről a Használtba-adó a tárgyévet követő év június 30. napjáig elszámol a Használóval. Az elszámolás során az esetleges hiány előírására vagy az esetleges túlfizetés fizetendő előlegbe történő beszámítására kerül sor. A Használó köteles az esetleges hiány összegéről kiállított számlában szereplő összeg kiegyenlítéséről 30 (harminc) napon belül gondoskodni. Fizetési késedelem esetén a Használó a mindenkor hatályos Ptk. szerinti késedelmi kamatot köteles a Használatba-adó részére fizetni.

9. pont

A Szerződő Felek megállapodnak abban, hogy az albetétet érintő közüzemi szolgáltatások fizetésére az alábbiak szerint kerül sor:

* a Használatba-adó által az 1. pontban körülírt ~~ingatlanra~~ ***albetétre*** fordított karbantartási költségek (a hatályos adójogszabályok szerint tovább számlázva),
* víz- és csatornaszolgáltatás díja fogyasztás alapján (a hatályos adójogszabályok szerint tovább számlázva).

A közüzemi költséget (áramszolgáltatás díja) a Használó közvetlenül a közüzemi szolgáltatók részére – a közüzemi szolgáltatókkal kötött szerződés szerint – köteles megfizetni.

A Használó a hulladékszállításra vonatkozóan a társasház hulladékgyűjtő edényét használhatja.

***A fent körülírt helyiség a lakóépület teljes alapterületéből 9,8 %-ot tesz ki. Az épületet érintő közös helyiségekre jutó költségek (közüzemi és egyéb) a fenti százalékérték arányában kerülnek tovább hárításra:***

* ***közös világítás***
* ***közös fűtés***
* ***közös hulladékelszállítás***
* ***közös takarítás***
* ***közös rágcsálóírtás***

***A biztosítási díj négyzetméter-arányosan kerül tovább hárításra.***

A Használó jelen szerződés aláírásával hozzájárul ahhoz, hogy az ingatlan használata során keletkezett közüzemi, közszolgáltatási és egyéb hátralékokról a Használatba-adó a szolgáltatótól tudomást szerezhessen, felvilágosítást kérhessen, illetőleg ezen adatokat felhasználhassa.”

A Közgyűlés felkéri a SZOVA Nonprofit Zrt-t, mint az ingatlanok kezelőjét az ingyenes használati megállapodások módosítására.

**Felelős:**  Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VII.**

**Határozati javaslat**

**........../2024. (XII.19.) Kgy. sz. határozat**

Szombathely Megyei Jogú Város Közgyűlése a nemzeti vagyonról szóló 2011. évi CXCVI. törvény 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a) pontjában foglaltak alapján az Újperinti Sportegyesület **Szombathely, Erkel Ferenc u. 5.** szám alatti, 10645 hrsz.-ú, 112 m² alapterületű, klub- és könyvtárhelyiségeket magában foglaló helyiségcsoportjára vonatkozóan fennálló ingyenes használati jogviszonyát – egyebekben változatlan feltételekkel – 2030. szeptember 30. napjáig tartó, határozott időtartamra meghosszabbítja.

A Közgyűlés felhatalmazza a polgármestert az ingyenes használatra vonatkozó megállapodás módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**VIII.**

**Határozati javaslat**

**........../2024. (XII.19.) Kgy. sz. határozat**

Szombathely Megyei Jogú Város Közgyűlése a nemzeti vagyonról szóló 2011. évi CXCVI. törvény 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a) pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) rendelet 11. § a) pontjában foglaltak alapján a Látássérültek Vas Vármegyei Egyesületének a **Szombathely, Vörösmarty M. u. 32.** szám alatti, 6814/A/17 hrsz-ú, 82 m2 alapterületű iroda megnevezésű helyiségre vonatkozóan fennálló ingyenes használati jogviszonyát – egyebekben változatlan feltételekkel – 2030. október 31. napjáig tartó, határozott időtartamra meghosszabbítja.

A Közgyűlés felhatalmazza a polgármestert az ingyenes használatra vonatkozó megállapodás módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal